[{"text_idx": "#000001", "text": "Mae cyd-destun diwylliannol a hinsoddol De-orllewin Cymru\u2019n arbennig iawn. Caiff ein hysgol bensaerni\u0308aeth newydd ei hysgogi gan athroniaeth o ddylunio adeiladau a lleoedd sy\u2019n ymateb i gyd-destun, sy\u2019n gynaliadwy, sy\u2019n ymgysylltu a\u0302 diwylliant lleol. Rydym hefyd yn coleddu\u2019r syniad bod pensaerni\u0308aeth yn rhywbeth \u2018adeiledig\u2019, cyffyrddadwy, sydd ag iaith ddylunio, dull pensaerni\u0308ol."}, {"text_idx": "#000002", "text": "Mae stiwdio\u2019r drydedd flwyddyn wedi\u2019i chanoli ar yr ardal o amgylch Adeilad IQ y Brifysgol a\u2019r Fforwm. Yn ystod rhan gyntaf y drydedd flwyddyn mae\u2019r myfyrwyr yn datblygu uwchgynllun ar gyfer y rhan hon o\u2019r hyn a arferai fod yn ardal y dociau. Cyn iddi gael ei phennu\u2019n safle i\u2019w hailddatblygu, roedd gan yr ardal hanes hir fel ardal ddiwydiannol y dociau. Roedd Abertawe, a ddisgrifiwyd gan Dylan Thomas yn \u2018lovely ugly town\u2019 yn enwog am gynhyrchu copr yn y 18fed a\u2019r 19eg ganrif a chyfeiriwyd ati fel \u2018Copropolis\u2019. Erbyn 1850 roedd gan Abertawe fwy na 600 o ffwrneisi yn prosesu copr, tun a sinc. Cefnogwyd y fasnach allforio gan fflyd o 500 o longau a oedd wedi\u2019u canoli yn ardal y dociau. Fel llawer o ddinasoedd o\u0302l-ddiwydiannol mae Abertawe\u2019n ail-ddyfeisio ei hun yn ganolfan ar gyfer diwydiannau diwylliannol a chreadigol"}, {"text_idx": "#000003", "text": "Wedi iddynt lunio uwchgynllun ar gyfer yr ardal, mae\u2019r myfyrwyr wedyn yn dewis safle o fewn eu huwchgynllun i ddatblygu cynnig dylunio. Yna mae\u2019r myfyrwyr yn llunio briff \u2013 ar gyfer prosiect o\u2019u dewis \u2013 sy\u2019n ymateb i\u2019r cyd-destun ffisegol a chymdeithasol. Yn dilyn hynny maent yn llunio cynnig ar gyfer adeilad newydd \u2013 ac yn ei ddatblygu i lefel uchel o fanylder technegol ag iaith ddylunio benodol."}, {"text_idx": "#000004", "text": "Gweld y Cwrs Nesaf \u2192"}]